Cozy Powell

Cozy Powell, egentlig Colin Flooks, (født 29. desember 1947 i Cirencester i Gloucestershire, død 5. april 1998 ved Bristol) var en britisk trommeslager. 

Han startet karrieren på 1960-tallet i The Ace Kefford Stand. Andre grupper var Rainbow, Black Sabbath, Michael Schenker Group og Whitesnake. Han ga ut et album sammen med Keith Emerson og Greg Lake, som en annen P i ELP enn Carl Palmer. Han hadde flere gjesteopptredener hos blant andre Jeff Beck Group, Brian May, Yngwie Malmsteen og Gary Moore. Powell ga ut fem soloalbum, samt ett samlealbum. 

Powell omkom i en bilulykke i dårlig vær ved Bristol. Dette skjedde på et tidspunkt da han og Ritchie Blackmore arbeidet med en gjenforening av Rainbow med Rising-besetningen. Powell har flere ganger blitt kåret som verdens beste trommeslager; han var kjent for sin evne til å kombinere tungt trommespill med en svært rask teknikk.

Referanser

 Eksterne lenker 




Kategori:Engelske trommeslagere
Kategori:Studiomusikere fra Storbritannia
Kategori:Rainbow-medlemmer
Kategori:Black Sabbath-medlemmer
Kategori:Personer fra Cirencester